b"\n_START_ARTICLE_\nGoottipunk\n_START_PARAGRAPH_\nGoottipunk on yksi goottikulttuurin alatyyleist\xc3\xa4. Goottipunk on goottityyleist\xc3\xa4 se, miss\xc3\xa4 gootin juuret punktyyliin n\xc3\xa4kyv\xc3\xa4t selvimmin. Muita tyylej\xc3\xa4 ovat muun muassa cyber, fetish, industrial sek\xc3\xa4 historiallisromanttinen.\n_START_SECTION_\nUlkon\xc3\xa4k\xc3\xb6\n_START_PARAGRAPH_\nGoottipunkkareilla on usein irokeesi tai muulla tavalla erikoinen ja huomiota her\xc3\xa4tt\xc3\xa4v\xc3\xa4 leikkaus hiuksissaan. Yleisin hiusten v\xc3\xa4ri on musta, jota on ryyditetty usein shokkiv\xc3\xa4rill\xc3\xa4, kuten punaisella tai vihre\xc3\xa4ll\xc3\xa4._NEWLINE_Mustat ja punaiset skottikuosit ovat yleisi\xc3\xa4, kuten my\xc3\xb6s rockabilly-tyylist\xc3\xa4 lainatut polkadot- ja el\xc3\xa4inkuosit, esimerkiksi leopardikuvio. My\xc3\xb6s raidalliset, esimerkiksi mustapunaiset, merirosvomaiset sukkahousut ovat yleisi\xc3\xa4._NEWLINE_Goottipunk on yleisesti ottaen synkemp\xc3\xa4\xc3\xa4, 'mustempaa' kuin alkuper\xc3\xa4inen punktyyli."